Валери Видас
Обичаш ли лятото?

chitanka.info

Предпочитам зимата:

на белия фон на снега

хората са като букви в книга —

чети, ако знаеш азбуката.

Лятото е твърде пъстро —

за да разбереш човека,

трябва дълго да се взираш,

като в тест за далтонисти.

Не ме упреквай,

че си пестя усилията:

очите ми са слаби.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.